مو غاسی الوکت احنه الی غاسین
صرنه اعله الخو اندور الولحه
العتب مو عل غریب الیگطع اویاک
العتب عل اخو العوزک ایفرحه
ترا صعبه الامس یتمنه صوره اویاک
یندار هسه ابصوتک و مدحه
و صعبه التلمه امطشر ابنعم اکشاش
مبرد خناجر صار الگلبک و جرحه
و صعبه البدمک سگیته ابساعت العوز
تحشمه و یهد فزاع لجروحک ابملحه
صرنه احنه بعد دنیت شخاخیط
ابروحک اتضمه و خدک ایجرحه
عمر ربه الشجر عل متن کود اقصون
و ابتالی اید الطبر صار اله و ذبحه
خلک سراب و منوت العطشان
تلهفله العطاشه و ابد متشربه
ناس اعله الردیه اتنافس ابلیس
مثل الیمل بلعثره ایعرف ربه
ایدک ابحلگه انته کلش خوش
جربه ابعوز و اعمله حربه
و راح اتشوف ینکر ذیچ الایام
و من لحظتهه انته اویا صفیتو غربه